《玉山道中时赴掌故之命》
宋代·裘万顷

麦苗堆绿菜花黄，一簇人家古道傍。
酒熟不妨邀里老，年丰赢得事农桑。
世情只说宦游好，客里那知归兴长。
我有平生蓑笠在，钓丝何日理斜阳。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。